พอดีผมมีตุ่มที่หนังหุ้มอวัยวะเพศครับผม มีอาการเจ็บนิดหน่อย แล้วทีนี้ผมไปบีบเพื่อจะให้แตก แต่มันมีอาการเจ็บมากเลยครับ และก็บวมมาก กว่าเดิม ลักษณะตุ่ม เป็นสีแดงเหมือนจะอักเสบจากการบีบ แล้วพอบวม แล้วมีเหมือนหัว สิว เม็ดเล็กๆบนตุ่มนี้อ่ะครับ ไม่ทราบว่า ผมควรพบแพทย์ หรือ พอจะมียาทาน หรือ ยาทาไหมครับ
สวัสดีค่ะ ตุ่มที่บริเวณอวัยวะเพศชายมีสาเหตุได้จาก1.เริมที่อวัยวะเพศ - มาด้วยตุ่มน้ำ อาจจะเป็นๆหายๆมาแล้วหลายครั้ง เวลาตุ่มน้ำแตกออกจะมีอาการแสบ เป็นโรคติดต่อทางเพศสัมพันธ์หรือการสัมผัส2.หูดเช่นหูดหงอนไก่ หูดข้าวสุก - จะมีลักษณะจำเพาะ เป็นโรคติดต่อทางเพศสัมพันธ์หรือการสัมผัสเช่นกัน3.รูขุมขนอักเสบ - จะเจ็บได้เล็กน้อย ถ้าเป็นใหญ่มากอาจมีตุ่มหนอง4.ผื่นผิวหนังอักเสบจากการแพ้หรือการสัมผัส -มักมีอาการคันร่วมด้วย และมีประวัติสัมผัสสบู่หรือน้ำหอม5 ตุ่มซิฟิลิซ - มักเป็นแผลริมแข็งไม่เจ็บ6 แผลริมอ่อน - เป็นแผลเจ็บ ขอบสกปรก7 แผลจากการติดเชื้อหนองในแท้ หนองในเทียม อาจมีปัสสาวะแสบขัดหรือเป็นหนองร่วมด้วยจากอาการที่กล่าวมาก็ยังมีโอกาสเป็นได้หลายโรครวมถึงโรคติดต่อทางเพศสัมพันธ์ค่ะ ควรพบแพทย์เพื่อตรวจร่างกายให้ได้การวินิจฉัยที่แน่นอน และรับยาฆ่าเชื้อให้ตรงกับโรคการดูแลตัวเองเบื้องต้น ไม่ไปแกะตุ่ม หลีกเลี่ยงการมีเพศสัมพันธ์ไปก่อน ยังไม่ควรเอายาอะไรมาทาเพราะยังไม่ทราบว่าเป็นอะไร รักษาความสะอาดบริเวณอวัยวะเพศด้วยการล้างน้ำเปล่า หลีกเลี่ยงการใช้สบู่ควรไปพบแพทย์เมื่อตุ่มมีขนาดใหญ่ขึ้น บวม แดง เจ็บ หรือลุกลามไปที่อื่นๆ มีปัสสาวะแสบขัดหรือหนองไหลจากอวัยวะเพศร่วมด้วย ถ้าตอนนี้กังวลก็สามารถไปพบแพทย์ได้เลยไม่ต้องรอให้มีอาการดังกล่าวค่ะ